Hierdie Sondag het weer 'n sterk lofkarakter met sowel Psalm 30 as die Openbaringteks wat God loof. In beide die Handelinge- en Johannestekste lees ons van mense se ontmoetings met die opgestane Christus en in beide hierdie tekste gaan dit ook oor roeping. Saulus word geroep om Christus te volg en Petrus kry opnuut sy roeping, nadat hy Jesus verloën het.
"Nee," antwoord hulle Hom.6Hy sê toe vir hulle: "Gooi die net aan die regterkant van die skuit uit, dan sal julle iets kry."
9 Intussen het Saulus soos 'n besetene voortgegaan om die volgelinge van die Here met die dood te dreig. Hy het na die hoëpriester toe gegaan 2en van hom bekendstellingsbriewe aan die sinagoges in Damaskus gevra. Sy doel was om al die aanhangers van die leer van die Here wat hy daar kry, mans sowel as vrouens, gevange te neem en na Jerusalem toe te bring.
3Toe hy op reis naby Damaskus kom, het daar skielik 'n lig uit die hemel op hom gestraal. 4Hy het op die grond neergeval en 'n stem vir hom hoor sê: "Saul, Saul, waarom vervolg jy My?"
5″Wie is U, Here?" vra hy toe.
10In Damaskus was daar 'n sekere volgeling van Jesus met die Naam Ananias. Die Here het hom in 'n gesig geroep: "Ananias!"
11En die Here sê vir hom: "Gaan dadelik na Reguitstraat toe en vra by Judas se huis na 'n man van Tarsus met die naam Saulus. Hy is besig om te bid 12en hy het in 'n gesig 'n man met die naam Ananias sien inkom wat hom die hande oplê sodat hy weer kan sien."
Saulus het 'n paar dae daar by die gelowiges in Damaskus gebly 20en dadelik in die sinagoges begin verkondig dat Jesus die Seun van God is. 21Almal wat dit gehoor het, was verbaas en het gesê: "Is dit nie die man wat in Jerusalem die mense wat hierdie Naam aanroep, wou uitroei nie? En het hy nie ook hierheen gekom om hulle gevange te neem en voor die priesterhoofde te bring nie?"
23Na verloop van tyd het die Jode saamgesweer om Saulus te vermoor, 24maar hy het van hulle plan te hore gekom. Dag en nag was hulle by die stad se poorte op die uitkyk om hom dood te maak. 25Maar sy medegelowiges het hom een nag geneem en in 'n mandjie laat afsak deur 'n opening in die stadsmuur.
Toetrede Flam 18 of Lied 406 of Lied 168
Votum: Openbaring 5:12-14
Lofsang: Psalm 30 of Flam 21 [bekend] of Lied 407
Verootmoediging en genadeverkondiging:
VONKK 175 [bekend – ou Halleluja lied] of
VONKK 268 of Lied 244
Geloofsbelydenis: Flam 483 of VONKK 200 [bekende melodie] of Lied 453
Gebed: Flam 87 [bekend]
Skriflesing: Handelinge 9:1-20
Slotsang: Lied 585 of Lied 505
Respons Lied 406 Refrein
Flam 18 Ek Kyk Op (met 2 alternatiewe tekste)
Die Here groet julle vanoggend soos Jesus sy dissipels kort ná sy opstanding gegroet het: "Vrede vir julle!"
Flam 21 In Die Hemel Is Die Heer [bekend]
Lied 407 "Triomf, triomf, Immanuel!"
Ek is die Here jou God wat jou na Kanaän, na die land van melk en heuning, gelei het.
Jy moet net vir My as jou God aanbid.
Die een God – Vader, Seun en Heilige Gees – moet al jou eer en diens ontvang.
Jy moet My liefhê, en Ek sal my liefde betoon aan die duisendste geslag van dié wat My liefhet en liefde teenoor die hele skepping bewys.
Gebruik my Naam met eerbied, aan My kom al die lof toe.
Geniet die Sondag as 'n geskenk om ná 'n besige week te rus, om die opstanding te vier en om tyd met geliefdes deur te bring.
Jy moet eerbied hê vir jou ouers, vir elke vorm van lewe, vir die huwelik, vir die dinge wat aan ander mense behoort en vir die waarheid.
Ek is die Here jou God wat jou uit genade gered het.
Volg hierdie riglyne uit dankbaarheid.
Ek sal jou seën.
("Wet as aanmoediging tot dankbaarheid" deur Cas Wepener in "Soos 'n Blom na die Son draai".)
Verootmoediging en genadeverkondiging
VONKK 175 Net Soos Ek Is [bekend – ou Halleluja lied]
VONKK 268 Loof en prys Hom (Kyk die Lam van God)
Flam 483 Ek glo in God die Vader (Ek glo)
VONKK 200 Daar Is 'n Verlosser [bekende melodie]
F483. "Ek glo in God die Vader (Ek glo)"
(RUBRIEK: FLAM – Geloof en vertroue, Geloofsbelydenis) Teks en musiek: Ferreira Marais Kopiereg: © Flam Musiek-Uitgewers
1. Ek glo in God die Vader
Almagtige van Hemel en aarde
En in die Seun en Heilige Gees
2. En ek glo dat U gesterf het
Aan die kruis dat U gesterf het
En uit die dood, weer opgestaan het
Ver bo alles heers
Die Naam bo alle eer
Jesus Christus Heer
3. Ek glo in u Woord
In U lewende water, Heer
In U stem, so heilig, Heer
4. Ek glo in u kerk
Die Bruid van die Lam van God
In u troos, u leer en werk.
VONKK 200 "Daar Is 'n Verlosser"
Teks: There is a Redeemer – Melody Green 1982; Afrikaanse teks: Hannes van der Merwe 2011 ©
Melodie: THERE IS A REDEEMER – Melody Green-Sievright 1982 © Orrelbegeleiding: Albert Troskie 2012 (Pro Deo)
Klavierbegeleiding: Melody Green-Sievright 1982 © Kantoryverwerking: Melody Green-Sievright 1982 ©
© Melodie, klavierbegeleiding en kantoryverwerking: 1982 Birdwing /BMG Songs, Inc./Ears to Hear/EMI Christian Music Publishing (admin by Copy Care South Africa). Met toestemming gebruik. © Afrikaanse teks en orrelbegeleiding: 2012 VONKK Uitgewers (admin Bybel-Media)
RUBRIEK: Kontemporêr – Drie-eenheidsondag / Geloof en Vertroue
1. Daar is 'n Verlosser: Jesus, God se Seun.
Hy, die Lam van God, Messias,
Hy die gestuurde Een.
Dankie, Hemelvader, U gee vir ons u Seun
en stuur ons u Heil'ge Gees om ons te troos en steun.
2. Jesus, my Verlosser, ek buig voor U neer,
U die Seun van God, Messias.
Heilig is die Heer.
3. Na my tyd op aarde, kniel ek voor sy troon.
Prys die Hemelheer met almal
wat in die hemel woon.
Flam 87 Maak My Nou Stil, Heer [bekend]
Soos met enige narratiewe teks – vertel gewoon die verhaal dramaties. Hier is 'n baie oulike idee en templaat waar jy die storie met 'n gesig vertel met "skille" oor die oë, wat op dramatiese wyse afval op die regte plek in die vertelling.
Hier is 'n inkleurprent en doolhof om Ananias te help om by Paulus se huis te kom.
Paulus is gebore in Tarsus in Silisië (Hand 22:3, 28; Fil 3:5) tussen ongeveer 1 tot 5 nC. Hy was 'n Jood, met die Hebreeuse naam Saulus (dit beteken begeer), uit die stam van Benjamin. Hy het egter ook Romeinse burgerskap gehad, met die Latyns-Romeinse naam Paulus (dit beteken klein). Sy familie het kort na sy geboorte na Jerusalem verhuis, toe Jesus so ongeveer 5-10 jaar oud was, waar hy grootgeword en opgevoed is aan die voete van die Fariseër Gamaliël (Hand 22:3). Hy was goed bekend met die situasie in Jerusalem, en die Jode het sy storie goed geken (Hand 26:4 vv). Sy pa was immers ook 'n Fariseër (Hand 23:6). Trouens, hy was 'n vertroueling van die priesterhoofde. Hoewel hy 'n bietjie jonger as Jesus was, was hy waarskynlik bewus van die gebeure rondom Jesus in dié se verhoor in Jerusalem, soos sy betrokkenheid by die steniging van Stefanus 'n paar maande later getuig.
Vestiging van die kerk
Dit is belangrik om te besef dat die kerk in die wêreld nie eers met die sendingreise van Saulus uit Antiogië begin nie, maar reeds hier in die midde van die stryd om die hart van 'n vervolger van die Christendom, Saulus.
'n Voorbeeld: in die oomblikke van sy dood kyk Stefanus, vol van die Heilige Gees, op na die hemel. Hy sien die heerlikheid van God, en Jesus wat aan die regterhand van God staan. Hy roep: "Here Jesus, ontvang my gees!", en bid dat die Here die sonde van sy steniging nie aan die Joodse leiers moet toereken nie.
Paulus se bekeringsverhaal is nog 'n voorbeeld van Jesus se werk op aarde. Jesus stuit Paulus in sy spore, en praat met hom: "Saul, Saul, waarom vervolg jy my?" (9:4). Jesus stel Homself ook aan Paulus bekend: "Ek is Jesus, dit is my wat jy vervolg (9:5).
Jesus tree hier in namens sy liggaam, die kerk. Wie die kerk vervolg, vervolg ook die Here van die kerk. Hierdie Here is betrokke by die lewe en werk van die kerk. In Handelinge 9 red Jesus die kerk van vervolging deur die hoofvervolger te omskep in die hoofverkondiger van die evangelie. Daarna verskyn die Here in 'n gesig aan Ananias en stuur hom na Paulus toe (9:10-16). Dieselfde patroon herhaal hom in die volgende verhaal in Handelinge 10, wanneer die Here deur 'n gesig met Petrus praat.
Die bevrydende perspektief uit Handelinge 9 is dat God die Vader, Seun en Heilige Gees aktief op aarde teenwoordig is. Jesus doen hier wat geen mens kan doen nie: Paulus, die besete vervolger uit Jerusalem, word in sy spore gestuit, en in 'n oogwink van 'n vervolger tot 'n sendeling omskep.
Die gerespekteerde Nuwe Testamentikus NT Wright stel voor dat ons Paulus se bekering verstaan teen die agtergrond van 'n troongesig-meditasie, 'n geestelike dissipline wat Paulus as toegewyde Fariseër ongetwyfeld sou beoefen het, waarin Esegiël 1 'n belangrike rol gespeel het en op God se heerlikheid gefokus is. Stel jou nou voor, skryf Wright, dat Paulus op die lang reis na Damaskus hiermee besig was. Die reëlmatige geklop van perdehoewe sou die ideale geleentheid bied:
In 'n oogwink is Paulus se wêreld omgekeer, en van binne na buite gekeer. Niks sou weer dieselfde wees nie. Jare later sou hy skryf van "die kennis van die heerlikheid van God, wat van Jesus Christus uitstraal" (2 Kor 4:6). Soos Stefanus in sy sterwensoomblikke, het Paulus Jesus gesien op 'n manier wat hemel en aarde aan mekaar bind: aardse oë wat 'n hemelse werklikheid sien. "Het ek nie vir Jesus, ons Here, gesien nie?" (1 Kor 9:1). Hy sien alles wat God altyd belowe het, en wat hy as Fariseër so goed bestudeer het, dit het God kom doen in die persoon van Jesus van Nasaret.
In 'n oogwink is Paulus se lewe oorgeplant in die lewe van Jesus van Nasaret. Hy word deel van Jesus se liggaam, 'n medewerker wat Jesus se werk voortsit. "Ons noem hierdie gebeurtenis 'n bekering", skryf NT Wright, "maar dit was meer soos 'n vulkaniese uitbarsting, 'n donderstorm en 'n getygolf wat kragte saamsnoer. Indien die dood en opstanding van Jesus die skarnier was waarop die groot deur van die geskiedenis oopgeswaai het, was die bekering van Saulus van Tarsus die moment toe al die beloftes van God saamgebundel is, hulself in 'n groot bal opgewen het, en deur daardie oop deur in die wye wêreld uitgebars het".
Ons het hier 'n roepingsverhaal: "Daar sal vir jou gesê word wat jy moet doen"
Wat gebeur met 'n mens wat die heerlikheid van God sien?
Sou ons die verhaal moes oorvertel, sou ons waarskynlik Paulus se bekering as 'n verdiende nederlaag beskryf. Die vervolger kyk op sy neus! Hy is oorwin! Of ons sou dit as 'n vorm van geregtigheid wat seëvier beskryf. "Dit help nie om teen God in opstand te kom nie, die Here sal jou neervel," kon ons dalk sê.
Jesus hanteer Paulus heeltemal anders. Selfs die eerste woorde, "Saul, Saul…", is die taal van 'n besorgde moeder wat 'n kind wil reghelp. En dan die opdrag: "Maar staan op en gaan na die stad toe. Daar sal vir jou gesê word wat jy moet doen."
Só word hierdie bekeringsverhaal eintlik 'n roepingsverhaal, wat mens nogal aan die roepingsverhale van die Ou Testamentiese profete laat dink (bv. Esegiël 1-2). In die volgende episode kry Ananias in Damaskus opdrag om na Paulus toe te gaan en vir Hom te bid, want, sê Jesus, "Ek het hom gekies as my werktuig om my Naam uit te dra onder die heidennasies en hulle konings en ook onder Israel. Ek self sal vir hom wys hoeveel hy vir my Naam moet ly" (Hand 9:15-16). Die vervolger sal ook die vervolgde word, soos iemand dié week in 'n Bybelstudiegroep gesê het.
1. Jesus sorg vir ons. Dit moet ons goed weet. Dit is wat Paulus se bekerings- en roepingsverhaal illustreer. Jesus versorg sy liggaam, die kerk. In die felle oomblikke van vervolging, bewaar Jesus die kerk en voorsien 'n getuie wat die boodskap na die uithoeke van die wêreld dra. Paulus word die stigter van die eerste gemeente op Europese bodem (Filippi), waarvan die evangelie ook later ons voorouers in die noorde en weste van Europa bereik het.
2. Jesus gebruik leiers. Paulus se lewensverhaal illustreer die waarde van innoverende leierskap in die kerk van die Here. Paulus was 'n uitmuntende leier, vol energie, geesdrif, en die vermoë om ander te besiel en te lei. Hy het die nodige gawes by die Here ontvang, en sy lewensverhaal het hom gevorm om die Grieks-Romeinse wêreld te betree en mense te help om die Here te vind. Hy was 'n egte apostel – iemand wat grense oorgesteek het en nuwe, brandende gestaltes van geloof aangevuur het in die gemeentes wat hy gestig het.
Ons kerk moet 'n kultuur skep waarin innoverende leiers, soos Paulus, bemagtig word. Ons Gereformeerde geloofstradisie is soveel verskuldig aan leiers soos Johannes Calvyn, Martin Luther en andere. Tog is dit ook deel van ons tradisie dat leiers afgekraak en ontmagtig word. Dit geld leraars, maar ook ouderlinge, diakens en bedieningsleiers. Ons gee moeilik geleentheid aan mense om in terme van hul roeping uit te styg en te presteer. Ons moet die Here bid om ons oë oop te maak vir die waarde van leierskap. Ons het leiers nodig wat nie wil heers nie, maar ter wille van die evangelie dien.
3. Hierdie gedeelte leer ons anders dink oor teëstanders van Jesus Christus. Dit is binne Jesus se mag om teëstand in 'n oogwink uit te wis. Dié teenstand kom dikwels uit die kring van gelowige mense, soos Paulus vroeër, wat groot passie vir God het, maar mislei is en die passie of energie verkeerd rig. Mens kan godsdienstig baie opreg wees, maar tegelyk baie verkeerd. Daarom wil ons natuurlikerwys ons blootstelling aan andersdenkendes beheer. Daarom vermy ons konflik-situasies met mense wat van ons verskil, veral waar hulle openlik vyandig is teenoor ons.
Henry Nouwen (Reaching Out) noem dit die beweging van "hostility" (vyandigheid) na "hospitality" (gasvryheid) waar die vreemdeling-vyand met sy andersheid ontvang word en eintlik 'n kans gegun word om 'n medemens te word; waar die andersheid nie meer die verhouding definieer nie, maar die aanvaarding. Dit is uiteindelik ons roeping: om van die "hostis" 'n "hospes" – van die vyand 'n gas – te maak.